Pim van Lommel

Pim van Lommel (Laren, Herbehereak, 1943ko martxoaren 15a) kardiologo holandarra da, heriotza mugako esperientzien arloan ikerketa ugari egin dituena; gai horretaz hamaika artikulu eta liburu idatzi ditu.

 Biografia 

Medikuntza Utrechteko unibertsitatean ikasi eta kardiologian espezializatu zen, 1971ean. Bere jarduera profesional ia osoa (1977-2003) Arnhem-eko ospitalean burutu zuen. Kardiologiari buruz hainbat artikulu zientifiko idatzi ditu  Pim van Lommel, MD Nour Foundation (2011) . 2003tik aurrera, heriotza mugako esperientzien (HME) arloan lan egin du erabateko arduraldiarekin.

 HMEei buruzko ikerketak 

1969an, kardiologiaren ikaslea zela, Pim van Lommel heriotza mugako esperientzia baten lekukoa izan zen. Berak artatzen zuen paziente batek, lau minututan heriotza klinikoan egon zenak (EEG laua eta bihotz-arnaseko geldialdia) berpiztua izatean toki argitsu eta zoragarri batean egon zela kontatu zion  Pim van Lommel, Mort ou pas ? - Les dernières découvertes médicales sur les EMI, InterEditions, 2012, 2-3 orr. . Baina 1986tik aurrera, bereziki, piztu zitzaion HMEei buruzko interesa. Bere ospitalean, van Lommelek heriotza klinikoan egon ziren bere pazienteei modu sistematikoan galdetzen zien ea zerbait gogoratzen zuten klinikoki hilda egon ziren aldiari buruz . Urte gutxitan, dozenaka testigantza bildu zituen bere dossierretan  Amiguet, Lluis (2012) Cuando mueres sólo cambias de conciencia La Vanguardia .

2001ean, bere ikerketa guztien emaitzak The Lancet aldizkari mediko ospetsuan argitaratu zituen  Near-death experience in survivors of cardiac arrest: a prospective study in the Netherlands The Lancet, 358(9298):2039–45 .Lan horretan kardiologo holandarrak heriotzaren ostean giza-kontzientzia ez dela desagertzen proposatu zuen, eta hipotesi traszendentearen aldeko hautua egin, HMEak haluzinazioak edo hilzorian dagoen garunaren gorabehera biokimikoak zirela ziotenen iritziei aurre eginez. 

2007an hainbat hizkuntzatara itzulia izan den liburua argitaratu zuen: Consciousness Beyond Life: The Science of the Near-Death Experience. Liburu horregatik jaso zuen 2010ean Scientific and Medical Network erakundearen "2010 Book Award" saria

 Lanak 

 Van Lommel, P., van Wees, R., Meyers, V. and Elfferich, I. (2001) Near-death experience in survivors of cardiac arrest: a prospective study in the Netherlands. Lancet 358: 2039-2045.
 Van Lommel, P. (2004). About the continuity of our consciousness. Advances in Experimental Medicine and Biology 550: 115-132.
 Van Lommel, P. (2006). Near-Death Experience, Consciousness and the Brain. A new concept about the continuity of our consciousness based on recent scientific research on near-death experience in survivors of cardiac arrest. World Futures, The Journal of General Evolution 62: 134-152.
 Consciousness Beyond Life: The Science of the Near-Death Experience (2010, 2011)
 Van Lommel, P. (2011). Near-death experiences: the experience of the self as real and not as an illusion. Annals of the New York Academy of Sciences  1234: 19-28.
 Van Lommel, P. (2013). Nonlocal Consciousness. A concept based on scientific research on near-death experiences during cardiac arrest. Journal of Consciousness Studies 20: 7-48.

 Erreferentziak 

 Kanpo estekak 

Kategoria:Heriotza mugako esperientziak
Kategoria:Herbehereetako medikuak
Kategoria:Kardiologoak